anier
Store norske leksikon,Biologi,Dyreriket,Ryggstrengdyr,Virveldyr,Fugler,Gjøkfugler,Gjøkfamilien,Anier
Anier er en underfamilie i gjøkfamilien. Underfamilien omfatter to slekter med til sammen fire arter. Alle artene er utbredt i Sør-Amerika og to forekommer også nordover til Mellom-Amerika. Ingen av artene er klassifisert som truet.
Beskrivelse Kroppslengden er 30-50 cm. Kjønnene er like.Tre arter (i slekten Crotophaga) er ensfarget svarte eller blåsvarte med lang stjert. I tillegg tilhører guiragjøk (Guira guira) underfamilien anier. Guiragjøken skiller seg fra de øvrige i utseende med sin brunlige rygg med hvite streker, gråhvite strupe, bryst og underside, og gulaktige nebb. Levevis Aniene lever i hovedsak av større insekter som f.eks. gresshopper, men også små krypdyr, amfibier, fugleegg og -unger, frukt og bær. De opptrer i grupper på inntil 20 individer og holder seg stort sett i samme områder gjennom hele året.Alle artene bygger store reir i trær. Flere hunner hekker ofte sammen i kolonier som blir forsvart mot andre grupper. Hos noen arter kan flere hunner legge egg i samme reir og dele på ruging og oppfostring av unger. Guiragjøken kan av og til legge egg i andre fugler sine reir, inklusive andre ani-arter. Arter Oversikt over artene i underfamilien anier   Art Vitenskapelig navn     Storani Crotophaga major   Glattnebbani Crotophaga ani   Furenebbani Crotophaga sulcirostris   Guiragjøk Guira guira Les mer i Store norske leksikon gjøkfamilien gjøkfugler